כוכב בהיר (סרט)

כוכב בהיר (באנגלית: Bright Star) הוא סרט דרמה ביוגרפי רומנטי משנת 2009 בהפקה בריטית-צרפתית-אוסטרלית המבוססת על שלוש שנות חייו האחרונות של המשורר ג'ון קיטס ומערכת היחסים הרומנטית בינו לבין פאני ברון. בסרט מככבים בן וישו בדמות קיטס ואבי קורניש בתפקיד פאני. ג'יין קמפיון שביימה כתבה גם את התסריט בהשראת הביוגרפיה של קיטס מאת אנדרו מושן. מושן שימש גם כיועץ לגבי התסריט. הסרט השתתף בתחרות בפסטיבל הקולנוע בקאן ה-62, והוא הוקרן לקהל הרחב ב-15 במאי 2009. שם הסרט נלקח מהסונטה של קיטס "Bright star, would I were steadfast as thou art" שאותה כתב כשהיה עם ברון.

תקציר עלילה
בשנת 1818 בהמפסטד פאני ברון הצעירה (אבי קורניש) מתוודעת למשורר ג'ון קיטס (בן וישו) באמצעות משפחת דילק. בצמוד לבית משפחת דילק מתגורר צ'ארלס בראון (פול שניידר). בראון הוא חברו של קיטס, שותף למגורים ועמית לכתיבה.

אופייה הפלרטטני של פאני מנוגד לטבעו המרוחק של קיטס. היא מתחילה להימשך אליו אחרי שאחיה ואחותה קונים עבורה את ספר שיריו "אנדימיון". מאמציה לתקשר איתו אינם עולים יפה עד שהוא רואה כמה גדול צערה על מותו של אחיו טום. קיטס מתחיל להיפתח אליה ומבלה את חג המולד עם בני משפחת ברון. הוא מתחיל לתת לה שיעורי שירה, ומתברר שהמשיכה ביניהם היא הדדית. פאני מודאגת מכך שהוא אינו מחזר אחריה, על כך סוברת אמה (קרי פוקס) ש"מר קיטס יודע שהוא אינו יכול לחבב אותך, אין לו אמצעי מחיה ולא הכנסה".

אחרי שפאני מקבלת מכתב ליום ולנטיין מבראון, קיטס מתעמת איתם ושואל אם הם נאהבים. בראון שלח את המכתב כהלצה, אבל הוא מזהיר את קיטס מפני פאני, ואומר שהיא פלרטטנית ומשחקת ברגשותיו. פאני נפגעת מהאשמותיו של בראון, ומחוסר האמון של קיטס. היא מפסיקה את השיעורים שלהם ועוזבת. באביב משפחת דילק עוברת לווסטמינסטר, וחצי הבית שלהם נשאר פנוי עבור משפחת ברון למשך שישה חודשים. פאני וקיטס מחדשים את הקשר ביניהם ומתאהבים זה בזו. מערכת היחסים נקטעת בפתאומיות כשבראון משכיר את חלקו בבית למשך הקיץ ועוזב עם קיטס ללונדון, שם יוכל קיטס להרוויח מעט כסף. פאני שבורת לב, והיא מתנחמת במכתבי האהבה שכותב לה קיטס. כשהם חוזרים בסתיו, אמה של פאני מביעה את החשש שהקשר של פאני למשורר ימנע ממנה מחזרים אחרים. פאני וקיטס מתארסים בסתר.

בחורף קיטס לוקה בשחפת. במשך שבועות אחדים עד האביב הוא מתאושש. חבריו אוספים עבורו כסף כדי שיוכל לבלות את החורף הבא באיטליה, באקלים חם יותר. בראון שהכניס להיריון את המשרתת, אינו יכול ללוות אותו, וקיטס מוצא מקום מגורים בלונדון למשך הקיץ. בעקבות התקף של מחלתו הוא עובר לגור עם משפחת ברון. כשספרו החדש שיצא לאור מתחיל להצליח, אמה של פאני נותנת את ברכתה לנישואיהם, אחרי שיחזור מאיטליה. בלילה לפני שהוא עוזב, קיטס ופאני נפרדים בדמעות. קיטס נפטר באיטליה בפברואר מסיבוכים של מחלתו, כפי שמת אחיו טום לפני כן.

ברגעים האחרונים של הסרט, פאני גוזרת את שערה כאות אבל, לובשת בגדים שחורים, ומהלכת במשעולים מכוסי השלג בהם הלך קיטס פעמים רבות. שם היא קוראת את סונטת האהבה שכתב עבורה "כוכב בהיר" כשהיא מתאבלת על מותו של אהובה.

צוות השחקנים
 בן וישו – ג'ון קיטס, אחד מאנשי המפתח של הדור השני של התנועה הרומנטית, אף על פי שיצירתו יצאה לאור רק ארבע שנים לפני מותו. בימי חייו שיריו לא זכו לביקורות חיוביות, וכשנפטר בגיל 25 האמין שהוא נכשל. עם זאת המוניטין שלו גדל והשפעתו הייתה רבה על משוררים רבים שבאו אחריו.
 אבי קורניש – פאני ברון, בחורה בת 18 אופנתית ונלהבת, שמבלה את זמנה ביצירת שמלות, כובעים ומלבושים שונים. היא פלרטטנית ואוהבת להשתתף בנשפים, ובכך מציתה את קנאתו קיטס. אחרי מותו של קיטס פאני התחתנה וילדה ילדים, אבל מעולם לא מכרה את מכתבי האהבה שכתב לה קיטס. ילדיה מכרו אותם אחרי מותה.
 פול שניידר – צ'ארלס ארמיטאג' בראון, חברו הטוב ביותר של קיטס.
 קרי פוקס – אמה של פאני, אלמנה.
 תומאס סאנגסטר – סמואל ברון, אחיה הצעיר של פאני.
 אדי מרטין – טוטס, אחותה הצעירה של פאני.
 אנטוניה קמפבל-יוז – אביגיל או'דוניו בראון, עוזרת בית ואם ילדתו של צ'ארלס בראון.
 קלאודי בלקלי – מריה דילק
 ג'רארד מונקו – צ'ארלס דילק
 אולי אלכסנדר – טום קיטס, אחיו של קיטס
 סמואל רוקין – ג'ון המילטון ריינולדס
 אמנדה הייל – אחותו של ריינולדס
 ג'ונתן אריס – לי האנט
 סמואל ברנט – ג'וזף סוורן

הפקה
בנוסף לשיר "כוכב בהיר" מצוטטים בסרט השירים "La Belle Dame sans Merci" ו"אודה לזמיר". גם קמפיון וגם וישו ערכו מחקר מעמיק כהכנה לסרט. שורות רבות בתסריט לקוחות ממכתביו של קיטס. במהלך הצילומים וישו למד לכתוב בעזרת קולמוס ודיו. המכתבים שפאני ברון מקבלת מקיטס בסרט נכתבו בידי וישו עצמו.

ג'נט פטרסון שעבדה עם קמפיון יותר מ-20 שנה, שימשה כמעצבת תלבושות וכמעצבת הפקה של הסרט.

בית הייד והאחוזה הייד בבדפורדשייר שימשו כאתר צילומים לבית קיטס בהמפסטד. חלק מהצילומים נערכו באולפני אלסטרי.

קבלה וביקורת
הסרט קיבל ביקורות חיוביות מהמבקרים. האתר Rotten Tomatoes מדווח ש-83% מתוך 166 מבקרים נתנו לסרט ביקורת חיובית, עם ציון ממוצע של 7.3 מתוך 10. באתר Metacritic קיבל הסרט ציון ממוצע של 81 מתוך 100, המתבסס על 31 מבקרים.

פרסים
 פרס קטגוריה עבור תוצאה פרסי AACTAפרס בחירת חברי מכון הסרטים האוסטרלי (AFI) ג'אן צ'אפמן וקרוליין יואיטהסרט הטוב ביותרהבימוי הטוב ביותרג'יין קמפיוןהתסריט המקורי הטוב ביותרהשחקנית הטובה ביותראבי קורניששחקנית המשנה הטובה ביותרקרי פוקסהצילום הטוב ביותרגרג פרייזרהעריכה הטובה ביותראלכסנדר דה פרנצ'סקיהפסקול המקורי הטוב ביותרמארק ברדשועיצוב הפקה הטוב ביותרג'נט פטרסוןעיצוב התלבושות הטוב ביותר פרס אוסקרעיצוב התלבושות הטוב ביותרAlliance of Women Film Journalists  פרס EDA לסרט היפה ביותר פרס EDA לשחקן המשנה הטוב ביותר פול שניידרפרס Women's Imageג'יין קמפיוןהישג יוצא דופן של אישה בתעשיית הקולנועהבמאית הטובה ביותרהתסריטאית הטובה ביותר פרס איגוד הצלמים האוסטרלי (ACS)צלם השנהגרג פרייזרפרס עורכי הקולנוע האוסטרלים (ASE)העריכה הטובה ביותר בסרט באורך מלאאלכסנדר דה פרנצ'סקי פרס באפט"א לקולנוע עיצוב התלבושות הטוב ביותר ג'נט פטרסון פרסי הקולנוע הבריטי העצמאיהבימוי הטוב ביותרג'יין קמפיוןהשחקנית הטובה ביותראבי קורניששחקנית המשנה הטובה ביותרקרי פוקסההישג הטכני הטוב ביותרגרג פרייזר (על הצילום)פסטיבל הקולנוע בקאןדקל הזהבג'יין קמפיוןפרס סזארהסרט הזר הטוב ביותר פרסי איגוד מבקרי הקולנוע של שיקגוהצילום הטוב ביותרגרג פרייזר השחקנית הטובה ביותראבי קורנישChlotrudis Award פרס בחירת מבקרי הקולנועעיצוב התלבושות הטוב ביותרג'נט פטרסוןפרסי איגוד מבקרי הקולנוע של דנוור השחקנית הטובה ביותראבי קורנישפרסי איבנינג סטנדרדהסרט הטוב ביותרג'יין קמפיוןפרס דוריאן  פרסי דוריאן לסרט השנהפסטיבל הקולנוע הרטלנדפרס הסאונד המרגש באמתג'יין קמפיון פרסי איגוד מבקרי הקולנוע של יוסטון השחקנית הטובה ביותראבי קורנישInside Film Awardsהצילום הטוב ביותרגרג פרייזרהעריכה הטובה ביותראלכסנדר דה פרנצ'סקי הסאונד הטוב ביותרCraig Buttersג'ון דניסוןTony Vaccherעיצוב ההפקה הטוב ביותרג'נט פטרסוןInternational Cinephile Society Awards הסרט הטוב ביותרהצילום הטוב ביותרגרג פרייזר השחקנית הטובה ביותראבי קורנישItalian Online Movie Awards פרסי חוג מבקרי הקולנוע של לונדון הסרט הבריטי הטוב ביותר השחקנית הטובה ביותראבי קורניש פרסי איגוד המבקרים האמריקנישחקן המשנה הטוב ביותרפול שניידרOnline Film & Television Association Awardעיצוב התלבושות הטוב ביותרג'נט פטרסון פרסי איגוד מבקרי הקולנוע של סן דייגו השחקנית הטובה ביותראבי קורניששחקן המשנה הטוב ביותרפול שניידר פרס סטלייט הסרט הטוב ביותרהבימוי הטוב ביותרג'יין קמפיוןהתסריט המקורי הטוב ביותרהשחקנית הטובה ביותראבי קורנישVillage Voice Film Pollשחקן המשנה הטוב ביותרפול שניידרWomen Film Critics Circle Awardsהשחקנית הטובה ביותראבי קורנישהסרט הטוב ביותר של במאיתג'יין קמפיון

פסקול
פסקול הסרט יצא בחברת לייקשור רקורדס בהפצה דיגיטלית (iTunes, ו-Amazon Digital) ב-15 בספטמבר 2009, ולחנויות ב-13 באוקטובר 2009. הפסקול כולל מוזיקה מקורית מאת מארק ברדשו ודיאלוגים מתוך הסרט בקולותיהם של וישו וקורניש.

 "Negative Capability" – 3:55
 "La Belle Dame Sans Merci" – 2:28
 "Return" – 0:58
 "Human Orchestra" – 1:48
 "Convulsion" – 0:52
 "Bright Star" – 1:49
 "Letters" – 3:49
 "Yearning" – 2:24
 "Ode to a Nightingale" – 5:24

קישורים חיצוניים





הערות שוליים

קטגוריה:סרטי 2009
קטגוריה:סרטי דרמה בריטיים
קטגוריה:סרטים באנגלית
קטגוריה:סרטים ביוגרפיים בריטיים
קטגוריה:סרטים בריטיים
קטגוריה:ערכים שבהם תבנית בריטניקה אינה מתאימה